*6/a. melléklet a 35/2019. (XI.28.) önkormányzati rendelethez*

**PÁLYÁZATI FELHÍVÁS**

Hajdúböszörmény Város Önkormányzatának Képviselő-testülete a Hajdúböszörmény Város településképének védelméről szóló 35/2019.(XI.28.) önkormányzati rendelete alapján pályázatot hirdet az építészeti értékek helyi védelméhez nyújtandó támogatásra.

A támogatás célja a védett épületek, építmények és épületrészek megfelelő színvonalú fenntartása, felújítása és építészeti megjelenésének biztosítása.

**Pályázati előírások:**

1. A pályázati feltételek:
2. Csak a védelem alá helyezett, és az ingatlan-nyilvántartásba bejegyzett ingatlanok esetében lehet pályázni.
3. Pályázhat olyan természetes és/vagy jogi személy, akinek/amelynek az épület, épületrész, építmény a tulajdonában, - illetőleg a tulajdonos hozzájárulásával használatában, (haszonélvezetében), vagy bérletében van.
4. A pályázati kérelmet a 10/b. melléklet szerinti Adatlap kitöltésével kell benyújtani.
5. A pályázatokat a Hajdúböszörmény Város Önkormányzatának címezve, a Polgármesteri Hivatal városi főépítészéhez kell benyújtani.
6. A meghirdetett határidőn túl érkezett, vagy formai és tartalmi szempontból nem megfelelő pályázatok hiánypótlási felhívást követő (mely egyszeri és 15 napon belüli) eredménytelensége esetén — elutasításra kerülnek.
7. Épületre újabb támogatás csak a 15 éves együttműködési kötelezettség lejártával adható.
8. A pályázó nem a felújítási munkára, hanem a költségvetésben kimutatható többletköltségek finanszírozására kaphat támogatást.
9. A pályázat tartalmai követelményei:
   1. A pályázó és építmény adatai (név, lakcím, elérhetőség, létesítmény elhelyezkedése, megnevezése).
   2. Pályázat mellékletei:

* építési munkához kötött munka esetén az építési engedélyezési tervdokumentáció és jogerős építési engedély,
* építési engedélyhez nem kötött munka esetén az építési engedélyezési tervdokumentációnak megfelelő tervek,
* fénykép-dokumentáció az építmény állapotáról, (min. 5 db),
* az ingatlan tulajdoni lapjának 30 napnál nem régebbi hiteles másolata,
* a megvalósítást szolgáló részletes költségvetés,
* a megpályázott pénzösszeg megjelölése, felhasználásának tervezett módja és a megpályázott munka elkészülésének határideje,
* a pályázó kötelezettségvállalási nyilatkozata arról, hogy a támogatás elnyerése esetén a kapott összeget a pályázati feltételek szerint használja fel,
* társasház esetében a tulajdonostársak, illetőleg a közös képviselő hozzájáruló nyilatkozata.

A pályázat benyújtásának határideje: 2021. december 06.

A pályázatokat a Polgármesteri Hivatal főépítészéhez kell benyújtani postai úton (4220 Hajdúböszörmény, Bocskai tér 1. sz., illetve Hajdúböszörményi Polgármesteri Hivatal 4221 Pf:73.)

A pályázatokat a bizottság javaslata alapján a Képviselő-testület bírálja el és dönt a támogatás mértékéről, elsősorban műszaki és városképi indokoltság alapján.

A pályázat befogadásáról a pályázó a benyújtás határidejét követő 30 napon belül, a döntésről további 30 napon belül értesítést kap.

Hajdúböszörmény, 2021. október 06.

Tóth Sándor sk.

Hajdúböszörményi Polgármesteri Hivatal

Városi Főépítész